         R O M Â N I A			 		 	              	                                       
JUDEŢUL HUNEDOARA 	       				             	              
   MUNICIPIUL BRAD	
       P R I M A R U L

R E F E R A T   D E   A P R O B A R E
[bookmark: _Hlk167797076]privind aprobarea proiectul „Eficientizare energetică a imobilului ambulatoriu și dispensar T.B.C. a Spitalului Municipal Brad, Jud. Hunedoara” 
cod SMIS 118451  - Etapa a II - a  și a cheltuielilor
 aferente investiției

[bookmark: _Hlk151045359][bookmark: _Hlk152595907]Prin Hotărârea Consiliului Local nr. 123/2017 a fost aprobat proiectul  ”Eficientizare energetică a imobilului ambulatoriu și dispensar TBC a Spitalului Municipal Brad, Jud. Hunedoara” finanţat prin Programul Operațional Regional 2014-2020, Apelul de proiecte nr. 1 – Axa prioritară 3.1 - Sprijinirea tranziției către o economie și emisii scăzute de carbon, Prioritate de investiții Creșterea eficientei energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari, având ca Obiectiv Specific eficientizarea energetică a imobilului Ambulatoriu și dispensar T.B.C. a Spitalului Municipal Brad, Județul Hunedoara, conform Contractului de finanțare nr. 3422/29.10.2018.
Având în vedere stadiul actual de derulare a execuției de lucrări și a activităților prevăzute în cadrul proiectului, precum și prevederile O.U.G. nr. 36/2023 privind stabilirea cadrului general pentru închiderea programelor operaționale finanțate în perioada de programare 2014-2020, proiectul „Eficientizare energetică a imobilului ambulatoriu și dispensar T.B.C. a Spitalului Municipal Brad, Județul Hunedoara, cod SMIS 118451 a fost eligibil pentru etapizare în cadrul Programului Regional Vest 2021 – 2027, aprobându-se în acest sens Hotărârea Consiliului Local a Municipiului Brad nr. 235 din 29.11.2023. 
Astfel, este necesară asigurarea continuității în implementare pentru trasabilitatea și responsabilitatea în cadrul proiectului, în vederea realizării obiectivelor și țintelor indicatorilor programelor operaționale 2014 - 2020.
Prin prevederile Instrucțiunii nr. 207/31.10.2023 a Autorității de Management Programul Operațional Regional 2014-2020 au fost stabilite acțiunile AM/OI de pregătire în vederea închiderii Programului Operațional Regional 2014-2020 pentru proiectele care au fost declarate de către beneficiari nefinalizate sau etapizate și incluse corespunzător în Lista proiectelor nefinalizate, respectiv Lista proiectelor etapizate. 
Odată cu publicarea Ghidului Solicitantului de către ADR Vest în calitate de Autoritate de Management pentru Programul Regional Vest 2021-2027, pentru proiectele etapizate și a anexelor acestuia, este necesară aprobarea, prin  hotărâre a Consiliului Local al Municipiului Brad, a proiectului - Etapa a II - a finanțat în cadrul Programului  Regional Vest 2021-2027, în scopul finalizării integrale, precum și susținerea cheltuielilor necesare în acest sens: cofinanțare, cheltuieli neeligibile.
Perioada de implementare a proiectului etapizat care urmează să fie depus spre finanțare în cadrul PR Vest 2021-2027 este de maxim 12 luni, dar nu mai târziu de 31 decembrie 2024.
Valoarea totală a etapei a II -  a proiectului  „Eficientizare energetică a imobilului ambulatoriu și dispensar T.B.C. a Spitalului Municipal Brad, Județul Hunedoara”, cod SMIS 118451 este de 4.108.413,96 lei (inclusiv T.V.A.), din care valoarea totală eligibilă este de 1.928.988,10 lei și valoarea totală neeligibilă este de 2.179.425,86 lei.
Contribuția Municipiului Brad aferentă etapei a II-a a proiectului este în valoare totală de 2.218.005,62 lei (inclusiv T.V.A.), reprezentând achitarea tuturor cheltuielilor neeligibile ale proiectului în valoare de 2.179.425,86  lei (inclusiv T.V.A.), cât și 2% din valoarea eligibilă a etapei a II - a a proiectului de 38.579,76 lei (inclusiv T.V.A.), reprezentând cofinanțarea proiectului. 
De asemenea, orice altă cheltuială ce poate apărea pe durata implementării proiectului constituie cheltuială neeligibilă și va fi suportată de beneficiar.
În contextul celor de mai sus am inițiat prezentul  proiect de hotărâre prin care am aprobarea proiectului „Eficientizare energetică a imobilului ambulatoriu și dispensar T.B.C. a Spitalului Municipal Brad, Jud. Hunedoara” cod SMIS 118451 - Etapa a II -a, și a cheltuielilor aferente investiției și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Instrucţiunilor nr. 207/31.10.2023 Acțiuni AM/OI de pregătire în vederea închiderii Programului Operațional Regional 2014 - 2020 emisă de către  Ministerul Investiţiilor şi Proiectelor Europene - Autoritatea de Management Programul Operațional Regional 2014 – 2020, ale O.U.G. nr. 36 din 17 mai 2023 privind stabilirea cadrului general pentru închiderea programelor operaţionale finanţate în perioada de programare 2014 – 2020, ale Legii nr. 227/2015 privind Codul fiscal, cu modificările și completările ulterioare, ale art.44 alin. (1) din Legea nr. 273/2006 privind finanțele publice locale, cu modificările și completările ulterioare, ale Ordinului ministrului delegat pentru fonduri europene nr. 7321 din 29.12.2017 pentru aprobarea Ghidului Solicitantului - Condiții specifice de accesare a fondurilor în cadrul apelului de proiecte cu titlul POR/2017/3/3.1/B/2/BI, Axa prioritară 3- Sprijinirea tranzacției către o economie cu emisii scăzute de carbon, Prioritatea de investiții 3.1- Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor, Operațiunea B - Clădiri publice, ale Hotărârii Consiliului Local nr. 123/2017 privind aprobarea proiectului ”Eficientizare energetică a imobilului ambulatoriu și dispensar TBC a Spitalului Municipal Brad, Județul Hunedoara”,  cod SMIS 118451, cu modificările şi completările ulterioare, ale Contractului de finanţare nr. 3422/29.10.2018 pentru proiectul ”Eficientizare energetică a imobilului ambulatoriu și dispensar TBC a Spitalului Municipal Brad, Județul Hunedoara”,  cod SMIS 118451 încheiat în urma Parteneriatului dintre Municipiul Brad, Ministerul Lucrărilor Publice, Dezvoltării şi Administraţiei şi Organismul Intermediar Agenţia pentru Dezvoltare Regională a Regiunii Vest, cu modificările şi completările ulterioare, ale art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată.	

